धरती की पारिस्थितिकी और भूगर्भीय घटनाओं के कारण तालाब जैसी सरंचनाओं का जन्म हुआ, ग्लेशियर के पिघल जाने के बाद के स्थल, नदियों के पानी के जलभराव स्थल, मिट्टी के अपरदन, उल्का पिंडों के गिरने से, इसके अतरिक्त तमाम भूगर्भीय घटनाओं से जो गड्ढे जैसी सरंचनाएं बनी, और उनमें बारिश का पानी या नदियों का पानी इकट्ठा हुआ, फिर तालाबों का मुसलसल जैविक विकास के बाद वे प्राक्रृतिक तालाब या जलाशय कहलाए, और इस प्रक्रिया में लगे सैकड़ों वर्ष और धरती के तमाम जीवों का प्रत्यक्ष व् प्रत्यक्ष सिलसिलेवार सहयोग इस जलीय सरंचना के विकास में निहित है, उदाहरण के तौर पर हम देखे की किसी कारण बस धरती में बन चुके गड्ढेनुमा सरंचना में पानी भर जाए, फिर धीरे धीरे चिड़ियों या अन्य जीवों द्वारा लाये गए बीजों से उस पानी में वनस्पतियों का उद्भव प्रारंभ होता है, वायरस, बैक्टीरिया,कवक, शैवाल जैसे सूक्ष्म जीव-वनस्पतियों के अतरिक्त तालाब में तैरने वाले सिघाड़े, जलकुम्भी जैसी वनस्पतियों का जीवन-क्रम आरम्भ हो जाता है, किनारों पर आईपोमिया (बेहया), रीड, हाथी घास जैसी वनस्पतियाँ उगती है, और फिर तलाबों के छोर की समतल भूमियों पर विशाल वृक्षों की प्रजातियां, यह है एक प्राकृतिक तालाब- इसे यदि छेड़ा न जाय तो हज़ारों वर्षों में इसमें मृत वनस्पतियों व् जीवों का कचड़ा व् धूल इत्यादि इसकी तलहटी में जमा होने लगती है और एक वक्त ऐसा आता है जब तालाब की गहराई कम हो जाती है और यह स्थल दलदली भूमि में तब्दील हो जाता है, उसके बाद की स्थिति में जलस्तर और कम होने से यह छिछली नम भूमि में परिवर्तित हो जाता है, नतीजतन यहां घास के मैदान और जंगल उग आते हैं, यही है एक तालाब के उद्भव से अंत की कहानी जिसे पूरा होने में हज़ारों वर्ष लगते हैं, किन्तु मानवीय सभ्यता में तालाब अब यूं ही नहीं उद्भित होते हैं और न ही उनका प्राकृतिक अंत होता है, तालाब या तो इंसानी जरूरतों के चलते मशीनों से खोद दिए जाते हैं और फिर वही इंसान उसे पाटकर वहां इमारत खड़ी कर देता है, सो अब तालाब न प्राकृतिक तौर पर जन्मते है और न ही प्राकृतिक तौर पर नष्ट होते है, प्रकृति का सुन्दर खेल नहीं खेला जाता अब, सिर्फ इंसान खेलता है यह क्रूर व् आप्राकृतिक खेल अपनी जरुरत के मुताबिक़! क्योंकि अब कोइ चिड़िया बीजों का प्रकीर्णन करती भी है तालाब में, तो इंसान उस पानी में गाँव या शहर या फिर खेतों का कीटनाशकों और डिटर्जेंट वाला जहरीला पानी बहा देता है, या फिर उस तालाब में हरियाली उगने से पहले उसे पाट दिया जाता है, जैसे नरेगा जैसी योजनाओं में श्रम का बेजा इस्तेमाल-एक ही तालाब को प्रति वर्ष खोद डालना, जाहिर है तालाब की पारिस्थितिकी तंत्र को जो एक वर्ष में थोड़ा बहुत विकसित हुआ हो उसे दोबारा नष्ट कर देना, तालाब एनीमल किंगडम के तकरीबन सभी वर्गों के सदस्यों की शरणस्थली है,